**Саманта Ціна** (лат.: Samanta Tīna; народжаная — **Палякова**; 31 сакавіка 1989, Тукумс, Латвійская ССР, СССР) — латвійская эстрадная спявачка, пераможца тэле-праекта «Акадэмія O!Картэ». У 2012 годзе прадставіла Латвію на міжнародным конкурсе маладых выканаўцаў «Славянскі базар 2012», дзе заняла 2-е месца, прадстаўніца Еўрабачання ад Латвіі ў 2020 і 2021 гадах.

Біяграфія
---------

У 2010 годзе Ціна выйграла Латвійскі музычны конкурс «Акадэмія O!Картэ», каб атрымаць магчымасць вучыцца ў Цёк Мьюзік Скул у Лондане. У 2011 годзе яна ўдзельнічала ў малдаўскім пеўчым конкурсе «Залатыя галасы» і выйграла Кубак Малдовы.

У 2012 годзе Саманта ўдзельнічала ў Славянскім базары, дзе яна заняла другое месца. У тым жа годзе яна ўдзельнічала ў нацыянальным адборачным туры на «Еўрабачанне-2012» з песняй *I Want You Back* разам з Давідсам Каландыя, але заняла другое месца.

У 2013 годзе Саманта ўдзельнічала ў гэтым жа адборачным туры з песняй *I Need a Hero*, як у 2012 годзе яна заняла другое месца.

У 2014 годзе Саманта ўдзельнічала ў гэтым жа адборачным туры з песняй *Stay*, але заняла трэцяе месца. У тым жа годзе Саманта ўдзельнічала ў трэцім сезоне тэлеперадачы на літоўскім тэлебачанні *Lietuvos Balsas*, літоўскай версіі шоу «Голас».

У 2016 годзе Саманта зноў удзельнічала ў адборачным туры з песнямі *The Love Is Forever We Live For Love*, але Саманта перад фіналам выбыла з барацьбы за пуцёўку ў Стакгольм.

Першы студыйны альбом выйшаў пад назвай *Tagad esmu cita* (бел. Цяпер я іншая).

У 2020 годзе Саманта Ціна зноў прымала ўдзел на нацыянальным адборы «Supernova 2020» з песняй «Still Breathing», у якім стала пераможцай, што дало ёй магчымасць выступаць ад Латвіі на «Еўрабачанні-2020» у Ратэрдаме, аднак і гэтая спроба не аказалася ўдалай — конкурс быў адменены ў сувязі з пандэміяй COVID-19.

Пасля адмены конкурсу латвійскі вяшчальнік LTV закрытым адборам абраў спявачку ў якасці прадстаўніцы Латвіі на конкурсе песні «Еўрабачанне-2021».

На Конкурсе «Еўрабачанне-2021» прадстаўляла Латвію з песняй «The Moon is Rising».

Асабістае жыццё
---------------

Саманта Ціна сцвярджае, што мае рускія, нямецкія, беларускія і турэцкія карані. Хоць яе сям’я рускамоўная, яна і яе сястра Сінція размаўляюць з бацькамі на латышскай мове.

Яна таксама сустракалася з латвійскім спеваком Давідам Каландыяй.

Крыніцы
-------

1. ↑  „O!Kartes akadēmijā" uzvar Samanta Tīna (лат.).. Праверана 24 сакавіка 2024.
2. ↑  Samanta Tīna izcīna "Moldovas kausu" - DELFI **(нявызн.)**. *web.archive.org* (22 жніўня 2016). Архівавана з першакрыніцы 22 жніўня 2016. Праверана 24 сакавіка 2024.
3. ↑  Латвийская певица Саманта Тина победила на "Славянском базаре". - Культура, искусство - Latvijas reitingi (руск.). *reitingi.lv* (24 сакавіка 2024). Праверана 24 сакавіка 2024.
4. ↑  Latvia revamps national selection rules for 2012 (англ.). *eurovision.tv* (30 жніўня 2011). Праверана 24 сакавіка 2024.
5. ↑  Dziesma 2013: Samanta Tīna - "I Need a Hero"(нявызн.). *Eurovisionworld*. Праверана 24 сакавіка 2024.
6. ↑  Dziesma 2014: Samanta Tīna - "Stay"(нявызн.). *Eurovisionworld*. Праверана 24 сакавіка 2024.
7. ↑  *Иванов, Алексей*. Певица из Латвии вышла в финал литовского "Голоса" (ВИДЕО) (руск.)  **(нявызн.)**?. *Mixnews* (23 снежня 2014). Праверана 24 сакавіка 2024.
8. ↑  Supernova 2016: Samanta Tīna - "We Live For Love"(нявызн.). *Eurovisionworld*. Праверана 24 сакавіка 2024.
9. ↑  Samanta Tīna ar ballīti prezentē pirmo albumu (лат.). *www.delfi.lv*. Праверана 24 сакавіка 2024.
10. ↑  Eurovision 2020 in Rotterdam is cancelled (англ.). *eurovision.tv* (18 сакавіка 2020). Праверана 24 сакавіка 2024.
11. ↑  *Farren, Neil*. Latvia: Samanta Tīna to Eurovision 2021 (англ.)  **(нявызн.)**?. *Eurovoix* (16 мая 2020). Праверана 24 сакавіка 2024.
12. ↑  Samanta Tīna iziet sabiedrībā ar jauno draugu (лат.).. Праверана 24 сакавіка 2024.

|  |  |
| --- | --- |
| ⚙️   У сацыяльных сетках | Facebook  |
| Фота, відэа і аўдыё | Deezer · Instagram  · Last.fm · Spotify · YouTube (англ.) |
| Тэматычныя сайты | AllMusic · Discogs · Internet Movie Database · MusicBrainz · Rate Your Music |
| Нарматыўны кантроль | LNB: 000258855 · VIAF: 6051152502896510800006 |